  Майя Бывальцева Чуваш, пор, крашин эктонъёслы дышетозы 21-тӥ южтолэзе Ижкарын но 22-тӥ южтолэзе Гракын, ивортэмын Удмуртиысь Калыкъёслэн Эшъяськон юртсылэн сайтаз. «Удмуртиысь калыкъёслэн эктонъёссы» ӵектос куинетӥ арзэ ужа ни. Азьвыл люкетаз немец, еврей, армян но мукет калыкъёслэн эктонъёсынызы тодматӥзы. Туэ выль люкетэз кутске. 21-тӥ южтолэзе элькунысь Эшъяськон юртын но 22-тӥ южтолэзе Гракын Удмуртиысь крашинъёслэн йӧскалык лулчеберетъя элькун центрзы чуваш, пор, крашин эктонъёсты дышетонъя мастер-классъёс ортчытоз. Ӵектослэн нимысьтыз куноез этномузыковед, Казаньысь кун консерваториысь дышетӥсь Геннадий Макаров крашинъёслэн лулчеберетсы сярысь лекци лыдӟоз. Крашинъёслэн эктонзыя мастер-класс ортчытозы Казаньысь крашинъёслэн «Бермянчек» кун фольклор ансамбльзы. Пор но чуваш эктонъёслы дышетозы егитъёслэн «Келшымаш» ансамбльзы, Сарапулысь эктонъя «Радость» калык коллектив, Гракысь пиналъёслэн эктонъя «Рвезе шудыр» но «Радуга» коллективъёссы. Мастер-классэ пыриськозы эктонъя коллективъёслэн кивалтӥсьёссы но хореографъёссы. Тегъёс: Лулчеберет Ижкар Грахово Удмуртия калыкэктонъёс  